Im Paschtunischn, des si an da peasischn Scheibweis orientiad, kennt ma mearare Zeichn mid am klan Ringal (hoaßt Pandak) drunta, des kennzeichnt, dass da jeweulige Konsonantn retroflex auszsprecha is ( ڼ ړ ډ ټ ‎); s'Gaf ( ګ ‎) håd aa a Ringal und is de paschtunische Variantn vum peasischn Gaf, des ma åwa in da Praxis aa findt. S'Hamza kãu im Paschto aa åis diakritischs Zeichn aa üwa Konsonantn steh (Dze:  ځ ‎, [dz];  ۀ ‎, des is eingli a Ligatua), Zeichn mid zuasätzliche diakritische Punkte han s'Tse ( څ ‎), s'Xe ( ښ ‎, [ʂ]) und s'Ge bzw. Zhe ( ږ ‎, je nåch Region [g] oda [ʐ]). Beim Ye wiad a nåckads ( ی ‎, [j, e, aj, i]), a fe'li ye mid Hamza ( ئ ‎, [ə]), a schadsina ye mid am Strichal ( ۍ ‎, [əy]; nua am End vu am Woat), a pasta ye mid oam oda zwoa Punktal untaranãnd ( ﯦﯥ ‎, [e]) und a sachta ye mid zwoa Punktal nemanãnd untaschiedn ( ي ‎, [i]). Ståd'm pasta ye wiad in Pakistan aa s'aus'm Urdu kemmade bari ye vawendt. S'Paschto kennt außadem mi'm Zwarakay ( ــٙـ ‎, a wåågrechta Strich, auszsprecha åis a kuazs [ə]) a viats Vokalhüifszeichn, aa wãun im Paschtunischn de Vokalhüifszeichn nu söitna gsetzt wean wia im Arabischn. Im Kuadischn gibt's aa Lam mid am kloan V ( ڵ ‎), des fia a bsundare L-Variantn stehd und im Ormuri a Re mid Hamza, des fia den Laud stehd, fia den ma im Tschechischn a "r" mid Hatschek schreibt.